**ОБЩИНСКА ИЗБИРАТЕЛНА КОМИСИЯ – АКСАКОВО**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р О Т О К О Л**

**№ 40**

Днес, 18.08.2020г. /осемнадесети август, две хиляди и двадесета година/, в 17:00ч., в община Аксаково, ул. „Георги Петлешев” № 58Б, ет.1, се проведе заседание на Общинска избирателна комисия – община Аксаково, назначена с Решение № 891-МИ от 30.08.2019 г. на ЦИК за произвеждане на изборите за общински съветници и за кметове на 27 октомври 2019г.;

На заседанието присъстваха:

**ПРЕДСЕДАТЕЛ :**

Ирина Иванова Добрева

**ЗАМ. ПРЕДСЕДАТЕЛ :**

Христо Тодоров Христов

**СЕКРЕТАР :**

Петранка Стоянова Стоилова

**ЧЛЕНОВЕ :**

Нели Стоянова Куклева

Нина Атанасова Димитрова

Живка Георгиева Живкова

Евгени Йорданов Колев

Калинка Пенчева Александрова

Анжело Петров Петров

Мария Петкова Поппеткова-Гичева

Величка Коева Парушева

**ОТСЪСТВА :**

Валя Маринова Неделчева

Цветелин Радославов Костов

Заседанието се ръководи от Председателят на ОИК, който установи, че на заседанието присъстват 11 (единадесет) членове на ОИК.

На основание чл. 85, ал. 3 от Изборния кодекс е налице изискуемия от закона кворум за провеждането на заседание и за приемането на валидни решения.

Председателят откри заседанието.

След откриване на заседанието председателят на ОИК направи предложение заседанието на комисията да протече при следния

**ДНЕВЕН РЕД :**

1. Предсрочно прекратяване пълномощията на Красимир Петров Михалев, избран за кмет на кметство с. Слънчево, общ. Аксаково;
2. Разни

ПРЕДСЕДАТЕЛ ИРИНА ДОБРЕВА: Добър ден, колеги. В залата присъстват 11 (единадесет) членове на Общинска избирателна комисия – Аксаково, което ми дава основание да открия заседанието на комисията. Всеки от Вас разполага пред себе си с проект на дневен ред, с въпросите, които ще се разискват на днешното заседание. Има ли предложения за включване на други въпроси в дневния ред?

Ако няма, моля процедура по гласуването му.

**ГЛАСУВАЛИ 11 членове на ОИК – Аксаково:**

***„За”*** - 11 *(Ирина Иванова Добрева; Христо Тодоров Христов; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Величка Коева Парушева)*

***„Против”*** – няма.

**Дневният ред се приема.**

ПРЕДСЕДАТЕЛ ИРИНА ДОБРЕВА: Колеги, гласувахме дневния ред и преминаваме към разглеждане на ***Т.1 ОТ ДНЕВНИЯ РЕД –*** Предсрочно прекратяване пълномощията на Красимир Петров Михалев, избран за кмет на кметство с. Слънчево, общ. Аксаково. Колеги, предлагам Ви кратка ретроспекция на събитията до момента : В ОИК – Аксаково постъпи сигнал, заведен в регистъра на жалбите и сигналите под вх. № РЖиС-6/20.07.2020г. от Веселин Николов, с искане за проверка на обстоятелства по чл. 41, ал.3 от ЗМСМА. В сигналът се излагат твърдения за наличието на предпоставките на чл. 41, ал.3 от ЗМСМА по отношение на Красимир Петров Михалев, избран за кмет на кметство с. Слънчево. Въз основа на подадения сигнал е извършена служебна проверка, в резултат на която е установено :

* В Общинска избирателна комисия – Аксаково не е подавано уведомление в законоустановения срок, съгласно изискванията на чл. 41, ал.3 от ЗМСМА, от Красимир Петров Михалев, че е предприел необходимите действия за прекратяване дейността на ЕТ „Красимир Михалев“, ЕИК 202562613.
* С писмо вх. № ВхР-133/31.07.2020г., получено от Председателя на Общински съвет Аксаково, ОИК – Аксаково е уведомена, че избраният за кмет на кметство с.Слънчево – Красимир Петров Михалев не е подавал уведомление в Общински съвет Аксаково, съгласно изискванията на чл. 41, ал.3 от ЗМСМА, че е предприел необходимите действия за прекратяване дейността на ЕТ „Красимир Михалев“, ЕИК 202562613.
* С писмо вх. № ВхР-135/13.08.2020г., получено от Агенция по вписванията – Търговски регистър – Варна, ОИК – Аксаково е уведомена, че след извършена справка по партидата на ЕТ „Красимир Михалев“, ЕИК 202562613, е установено, че за периода 28.10.2019 – 28.11.2019г. заявления не са подавани и ЕТ не е заличен. Към писмото са приложени Удостоверение за актуално състояние и Удостоверение за вписани обстоятелства за ЕТ „Красимир Михалев“, ЕИК 202562613.

В изпълнение на пункт ІІ от Решение № 318 от 31.07.2020г. на ОИК – Аксаково, Красимир Михалев беше уведомен, че наоснование чл.42, ал.3 от ЗМСМА, може да направи писмено възражение пред ОИК – Аксаково, относно установените обстоятелства. Уведомителното писмо е получено от Красимир Михалев – кмет на кметство с. Слънчево на 13.08.2020г. Срокът за възражения е изтекъл на 17.08.2020г., като такива не са постъпили.

Във връзка с изложеното по-горе, Ви предлагам следния проект на

**РЕШЕНИЕ № 320**

На основание  чл.87, ал.1, т.1 и т.30 и чл. 463, ал.1 от Изборния кодекс, чл. 42, ал.1, т.5 и ал.3 от ЗМСМА, във връзка с Раздел І, т.1, буква „Г“ и Раздел ІІІ, т. 3.1, буква „Г“ от Решение 1685-МИ от 20.11.2019г. на ЦИК, Общинска избирателна комисия – Аксаково

**РЕШИ:**

**1.** **ПРЕКРАТЯВА** предсрочно пълномощията на Красимир Петров Михалев, обявен за избран за кмет на кметство с. Слънчево, община Аксаково с Решение № 288/28.10.2019г. на ОИК – Аксаково.

**2.** **АНУЛИРА** Удостоверение № 27/28.10.2019г., издадено на Красимир Петров Михалев, избран за кмет на кметство с. Слънчево, общ. Аксаково.

**3.** Настоящото решение да се изпрати незабавно за сведение на ЦИК, Общински съвет – Аксаково и Кмета на община Аксаково.

На основание чл. 42, ал.5 от ЗМСМА, решението подлежи на обжалване в 7 - дневен срок от обявяването му пред Административен съд – Варна по реда на чл. 459 от Изборния кодекс.

**МОТИВИ за произнасяне :**

Съгласно чл. 41, ал.1 от Закона за местното самоуправление и местната администрация (ЗМСМА), кметовете на общини, на райони и на кметства, кметските наместници, заместник-кметовете на общини и на райони и секретарите на общини не могат да извършват търговска дейност по смисъла на [Търговския закон](apis://NORM|4076|0||/), да бъдат контрольори, управители или прокуристи в търговски дружества, търговски пълномощници, търговски представители, търговски посредници, синдици, ликвидатори или да участват в надзорни, управителни и контролни органи на търговски дружества и кооперации за времето на мандата им.

Съгласно чл. 41, ал.3 от ЗМСМА, в едномесечен срок от обявяването на изборните резултати, съответно от приемането на решението на общинския съвет, лице, което при избирането му за кмет заема длъжност или осъществява дейност по ал. 1, предприема необходимите действия за прекратяване на дейността и/или за освобождаването му от заеманата длъжност и уведомява писмено за това председателя на общинския съвет и общинската избирателна комисия.

В съдебната практика, утвърдена като постоянна в хода на прилагане на изборното законодателство, се приема, че за да бъдат изпълнени изискванията на чл. 41, ал.3 от ЗМСМА, е необходимо лицето да предприеме необходимите действия за прекратяване на дейността му като търговец, да уведоми писмено за предприетите действия Председателя на Общинския съвет и да уведоми писмено за тях Общинската избирателна комисия. Законовите предпоставки в нормата на чл. 41, ал.3 ЗМСМА са императивни, а неизпълнението им води до предсрочно прекратяване на пълномощията на кмета на кметство. Нарушаването на изискването за предприемане на необходимите действия за прекратяване на дейността като ЕТ от страна на избрания за кмет на кметство с. Слънчево е достатъчно основание за прекратяване на пълномощията.

ПРЕДСЕДАТЕЛ ИРИНА ДОБРЕВА: Колеги, има ли предложения по така предложеното решение и мотивите към него? Не виждам. Преминаваме към процедура по гласуване.

**ГЛАСУВАЛИ 11 членове на ОИК – Аксаково:**

***„За”*** - 11 *(Ирина Иванова Добрева; Христо Тодоров Христов; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Величка Коева Парушева)*

***„Против”*** – няма.

**Решението се приема.**

***Т.2 ОТ ДНЕВНИЯ РЕД –*** Разни.

ПРЕДСЕДАТЕЛ ИРИНА ДОБРЕВА: Има ли някой, който желае да се включи с други разисквания, или ако няма други изказвания да преминем към закриване на заседанието. Няма желаещи.

Следващото заседание на ОИК – Аксаково се насрочва за **27.08.2020г., от 17,00ч.**

Поради изчерпване на дневния ред закривам заседанието в 17,30 ч.

ПРЕДСЕДАТЕЛ :

Ирина Добрева

СЕКРЕТАР :

Петранка Стоилова